Diari Oficial de la Generalitat Valenciana


Sumari del DOGV 9357, del 08-06-2022 (2022/5241)

RESOLUCIÓ d'1 de juny de 2022, del director general de l'Institut Valencià de Finances, per la qual es modifica la línia de finançament bonificat IVF Inverteix Gran Empresa Industrial.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9357

Data del DOGV
:   08-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5241


Data del document
:   01-06-2022

Organisme emissor
:   Institut Valencià de Finances

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'1 de juny de 2022, del director general de l'Institut Valencià de Finances, per la qual es modifica la línia de finançament bonificat IVF Inverteix Gran Empresa Industrial. [2022/5241]  
Antecedents  
I. El 20 de gener de 2022 es va aprovar per resolució del director general de l'Institut Valencià de Finances (d'ara en avant, IVF) la convocatòria de la línia de finançament bonificat IVF Inverteix Gran Empresa Industrial, publicada en el Diari Oficial de la Generalitat Valenciana número 9264, de 26 de gener de 2022.  
II. En la gestió del finançament concedit o sol·licitat a l'IVF a l'empara d'aquesta línia resulta convenient ampliar el termini de presentació de les sol·licituds amb la finalitat de donar continuïtat a la gestió de la línia, i corregir determinats articles d'aquesta.  
III. Per això, en l'ús de les competències previstes en l'apartat 3 de l'article 171 de la Llei 5/2013, de 23 de desembre, de mesures fiscals, de gestió administrativa i financera, i d'organització de la Generalitat, i de l'article 6.3.e del Decret 118/2018, de 3 d'agost, del Consell, pel qual s'aprova el Reglament d'organització i funcionament de l'Institut Valencià de Finances (IVF), resolc:  
  
  
Primer  
Modificar els articles 2, 7, 8, 9 i 13 de la convocatòria de Resolució de 20 de gener de 2022, publicada en el Diari Oficial de la Generalitat Valenciana número 9264, de 26 de gener de 2022, del director general de l'Institut Valencià de Finances, per la qual disposa la publicació de la convocatòria de la línia de finançament bonificat IVF Inverteix Gran Empresa Industrial, que quedaran redactats tal com es recull en l'annex únic del present acord.  
  
Segon  
La present resolució entrarà en vigor l'1 de juny de 2022.  
  
València, 1 de juny de 2022.- El director general IVF: Manuel Illueca Muñoz.  
  
  
  
ANNEX ÚNIC  
  
L'apartat 1 de l'article segon, objecte de la convocatòria queda redactat com segueix:  
«1. Constitueix l'objecte de la present convocatòria l'atorgament de préstecs bonificats per al finançament d'operacions d'inversió realitzades per grans empreses industrials la seu social de les quals, establiment o sucursal de producció o de desenvolupament d'activitat es trobe radicat en la Comunitat Valenciana.»  
  
L'article seté, termini de presentació de sol·licituds, quedarà redactat com segueix:  
«Les sol·licituds podran presentar-se des de l'endemà de la publicació de la present convocatòria en el Diari Oficial de la Generalitat Valenciana i en la pàgina web de l'IVF.  
Es podran presentar sol·licituds fins al 31 de desembre de 2022 o fins que s'esgote el pressupost indicat en l'article primer d'aquesta Convocatòria per a bonificar els préstecs atorgats a l'empara d'aquesta.  
Per a general coneixement l'IVF publicarà en la seua pàgina web i en el Diari Oficial de la Generalitat Valenciana la data en la qual es tancarà la convocatòria per la circumstància expressada en el paràgraf anterior.»  
  
Se suprimeix l'apartat 7.i de l'article huité: Documentació necessària per a la presentació de les sol·licituds.  
  
Es modifica l'apartat 2.b de l'article nové, procediment de valoració de les sol·licituds, que quedarà redactat com segueix:  
«b) Comprovació del compliment del requisit de qualificació creditícia mínima, situada per a aquesta línia de finançament en la categoria B de l'escala de qualificació de l'agència Standard&Poors. A aquest efecte, per a sol·licituds de finançament d'import superior a 3.000.000,00 euros, el sol·licitant aportarà informe de qualificació creditícia oficial en vigor, emés per agència de qualificació acreditada per l'European Securities and Markets Authority (ESMA), tant per al sol·licitant com per al grup d'empreses al qual, en el seu cas, pertanga.»  
  
Es modifica l'apartat 4 de l'article tretzé. Tram no reembossable, que quedarà redactat com segueix:  
«4. L'IVF informarà el sol·licitant sobre l'import de les diferents quotes trimestrals que, en concepte d'amortització, estarà obligat a satisfer en cas de revocació del tram no reembossable del préstec. Aquesta informació s'inclourà en el contracte de préstec.»